31. ΒΑΣΙΛΙΚΟΝ ΔΙΑΤΑΓΜΑ της 25 Ιουν./26 Ιουλ. 1957 (ΦΕΚ Α΄  132) Περί των εν ταις επισήμοις τελεταίς φερομένων διασήμων υπό των Αρχών του Εθνικού Μετσοβίου Πολυτεχνείου. Έχοντες υπ’ όψει τας διατάξεις του άρθρ. 3 του Νόμ. 4785/30 «περί Εθνικού Μετσοβίου Πολυτεχνείου» και την υπ’ αριθ. 287/1957 γνωμοδότησιν του Συμβουλίου της Επικρατείας, προτάσει του Ημετέρου επί της Εθνικής Παιδείας και Θρησκευμάτων Υπουργού, στηριζομένη εις ομοίαν της Συγκλήτου του Εθνικού Μετσοβίου Πολυτεχνείου, διατυπωθείσαν κατά την συνεδρίασιν αυτής της 15.4.57, απεφασίσαμεν και διατάσσομεν: Άρθρον μόνον.-Τα υπό του Πρυτάνεως, Προπρυτάνεως, Αντιπρυτάνεως και των Κοσμητόρων των Ανωτάτων Σχολών του Εθνικού Μετσοβίου Πολυτεχνείου φερόμενα εν επισήμοις τελεταίς και εορταίς διάσημα εισί τα κάτωθι: 1)Υπό του Πρυτάνεως, Προπρυτάνεως και Αντιπρυτάνεως, σήμα χρυσούν, ηρτημένον περί τον τράχηλον δια χρυσής αλύσεως, φέρον την παράστασιν του επισήμου εμβλήματος του Ε.Μ.Πολυτεχνείου, ήτοι του Πυρφόρου Προμηθέως. 2)Το υπό του Πρυτάνεως φερόμενον σήμα θα είναι πλαισιωμένον δια μαιάνδρου. 3)Υπό των Κοσμητόρων, σήμα αργυρούν, ηρτημένον περί τον τράχηλον δι’ αργυράς αλύσεως, φέρον επίσης την παράστασιν του επισήμου εμβλήματος του Ε.Μ.Πολυτεχνείου, ήτοι του Πυρφόρου Προμηθέως. Εις αυτόν επί της Εθνικής Παιδείας και Θρησκευμάτων Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 